鐮刀腳係芭蕾舞學生常犯嘅一種錯誤，指個學生其中一隻腳嘅角度唔靚，搞到由前面睇隻腳望落好似向內拗咗噉樣。例如係喺做tendu嗰陣，伸咗出去嗰條髀喺伸到最盡嗰一刻應該係成條髀同隻腳板形成一條直線、而且淨係腳尖掂到地嘅，但好多時一個學生可能因為條髀未夠力等嘅原因，所以唔覺意係噉咦屈曲咗隻腳板，無意中想用隻腳板嘅力支撐住身體－形成隻腳板好似把鐮刀噉向內「拗」咗。